paragraph_text: Rođena je u Karlovcu 18. travnja 1900. u uglednoj obitelji. Na krštenju je dobila ime Danica Vilma Franciska Širola.<ref>https://www.glas-koncila.hr/uz-25-godisnjicu-smrti-uzorne-djevojke-danice-sirole-otkrivamo-njezin-portret-djevojka-sveta-zivota-i-blazene-smrti/ Preuzeto 8. siječnja 2022. Njen otac Stjepan Širola bio je pedagog, prevoditelj, novinar i književnik, brat Božidar Širola bio je skladatelj i glazbeni pisac, muzikolog i etnomuzikolog, a brat Mladen Širola kazališni djelatnik, dječji pisac, filmski redatelj i scenarist.<ref>https://www.enciklopedija.hr/Natuknica.aspx?ID=59598 Preuzeto 8. siječnja 2022. Imala je još jednoga brata i pet sestri. Ona je bila četvrto dijete u obitelji. Njena majka Ćirila rođena Wyroubal bila je plemićkoga porijekla. Kada je Danica imala dvije godine, preselili su se u Zagreb, zbog očeva posla.